**Tájékoztató**

**a TRAMBULIN Fővárosi Tehetséggondozó Ösztöndíjhoz kapcsolódó adatkezelésről**

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Adatkezelő neve, elérhetőségei**

Budapest Főváros Önkormányzata

Budapest Főváros Főpolgármesteri Hivatal – *Kulturális, Turisztikai, Sport és Ifjúságpolitikai Főosztály* (a továbbiakban: Hivatal)

Székhely: 1052 Budapest Városház utca 9-11. Levélcím: 1840 Budapest

Telefon: +361-327-1000 E-mail: [ugyfelszolgalat@budapest.hu](mailto:ugyfelszolgalat@budapest.hu) Honlap: www.budapest.hu

1. **Adatvédelmi tisztviselő elérhetőségei**

dr. Kormány-Krivács Zita

Telefon: +361-999- 9190 E-mail: [adatvedelmitisztviselo@budapest.hu](mailto:adatvedelmitisztviselo@budapest.hu)

1. **Az adatkezelés alapjául szolgáló jogszabályok**

a) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet,

b) az információs önrendelkezési jogról és az információszabadságról szóló 2011. évi CXII. törvény,

c) a személyi jövedelemadóról szóló 1995. évi CXVII. törvény,

d) az államháztartásról szóló törvény végrehajtásáról szóló 368/2011. (XII.31.) Korm.rendelet (a továbbiakban: Ávr.),

e) Budapest Főváros Önkormányzata Közgyűlésének 16/2021. (IV. 9.) önkormányzati rendelete a TRAMBULIN Fővárosi Tehetséggondozó Ösztöndíjról

1. **A kezelt adatok köre, az adatkezelés célja, jogalapja**

A Trambulin Fővárosi Tehetséggondozó Ösztöndíjról szóló rendelet értelmében az ösztöndíjakat pályázati eljárás útján lehet elnyerni. Pályázni a Fővárosi Önkormányzat által közzétett pályázati felhívásban foglaltak szerint, pályázati adatlap kitöltésével, valamint az adatlap mellékleteinek <https://trambulin.budapest.hu> oldalra történő csatolásával lehet. A pályázatok elbírálását követően az ösztöndíjat elnyerő pályázók oklevélben részesülnek.

1. A pályázati adatlapon és annak mellékleteiben szereplő személyes adatok kezelése a Rendelet 6. cikk (1) e) pontjával összhangban a pályázati eljárás lefolytatásához, a pályázati feltételek meglétének azonosításához, az ösztöndíj odaítélésére vonatkozó döntések meghozatalához szükséges. Amennyiben az érintett adatait nem adja meg, pályázata az érdemi elbírálásból kizárásra kerül.
2. A nyertes pályázó adatait a Rendelet 6. cikk (1) e) pontjával összhangban az ösztöndíj utalása, elszámolása és ellenőrzése érdekében kezeljük.
3. Az ösztöndíjat elnyert pályázók neve és az oktatási intézmény neve, a Rendelet 6. cikk (1) a) pontjával összhangban az ösztöndíjat elnyert pályázók hozzájárulásával a program széleskörű megismertetése céljából a [www.budapest.hu](http://www.budapest.hu) oldalon közzétételre kerül.
4. Az Oktatási Intézmény kapcsolattartójának neve. Telefonszáma, e-mail címe, az oktatási intézmény által kijelölt koordinátor tanár neve. telefonszáma, e-mail címe, valamint az egyes oktatási intézmény ek fenntartója által kijelölt kapcsolattartó neve, telefonszáma, e-mail címe, a Rendelet 6. cikk (1) e) pontjával összhangban az ösztöndíjpályázat lebonyolítása céljából kezeljük.
5. Az oktatási intézmény koordinátor tanárának a neve, lakcíme, anyja neve, születési helye, ideje, TAJ száma, adószáma, bankszámlaszáma, a Rendelet 6. cikk (1) e) pontjával összhangban az ösztöndíjpályázat lebonyolítása céljából kezeljük.

|  |  |
| --- | --- |
| **A személyes adat megnevezése** | **Az adatkezelés célja** |
| Pályázati adatlapon szereplő adatok, valamint a kapcsolódó dokumentumok:  pályázó tanuló neve, aláírás képe  tanuló születési helye, ideje  tanuló anyja születési neve  tanuló lakcíme  tanuló tartózkodási helye  tanuló e-mail címe  tanuló adóazanosító jele  tanuló TAJ száma  tanuló/törvényes képviselő bankszámlaszáma  A banszámlaszám tulajdonosának neve  tanuló előző évvégi és aktuális félévi tanulmányi eredménye  tanulóval egy háztartásban élők egy főre jutó havi nettó jövedelme  tanuló hátrányos/halmozottan hátrányos helyzetét igazoló gyámhatósági határozat  szülő/törvényes képviselő  neve, aláírás képe  tanulói jogviszony igazoláson szereplő adatok  motivációs levélben szereplő adatok  szaktanári ajánlásban szereplő adatok  versenyeredményeket igazoló iratokon szereplő adatok  koordinátor tanári beszámolóban szereplő adatok  A pályázat elbírálásakor a meghatározott szempontok szerinti pontszámok  **Oktatási intézménnyel kötött együttműködési megállapodásban szereplő adatok**:  Oktatási intézmény neve  Oktatási intézmény fenntartói kapcsolattartójának neve, telefonszáma,e-mail címe  Oktatási Intézmény kapcsolattartójának neve;. telefonszáma, e-mail címe  **Oktatási intézmény által kijelölt koordinátor tanárral kötött megbízási szerződésben szereplő adatok:**  Koordinátor tanár neve, telefonszáma, e-mail címe  lakcíme ,anyja neve ,születési helye,ideje,TAJ száma  adószáma, bankszámlaszáma | A személyes adatok kezelése a pályázati eljárás lefolytatásához, a pályázati feltételek meglétének azonosításához az ösztöndíj odaítélésére vonatkozó döntések meghozatalához, az ösztöndíj utalása, elszámolása és ellenőrzése céljából szükséges. |

A pályázó tanulók személyes adatait a pályázatban résztvevő oktatási intézmények kapcsolattartásra kijelölt pedagógusaitól kapjuk meg.

Az oktatási intézmények kapcsolattartásra kijelölt munkatársainak adatait, valamint a koordináló feladatok ellátására kijelölt tanárok adatait a pályázatban résztvevő oktatási intézménytől kapjuk meg.

1. **Adattovábbítás**

Az Ávr. rendelkezéseinek betartása érdekében a kincstári program alkalmazásával a tanulói ösztöndíj, valamint a koordinátor tanár megbízási díjának számfejtéséhez szükséges adatok továbbításra kerülnek a Magyar Államkincstár felé.

1. **Az adatkezelés időtartama**

A Hivatal a személyes adatokat *az önkormányzati hivatalok egységes irattári tervének kiadásáról szóló* 78/2012. (XII.28.) BM rendelet és belső szabályzatok szerinti időtartamig őrzi meg.

Az ösztöndíjban részesülő pályázók neve, valamint az oktatási intézmény neve, ahol a pályázó tanulmányait folytatja, a [www.budapest.hu](http://www.budapest.hu) oldalon az érintett adatkezeléshez adott hozzájárulásának – 4. c) pont – visszavonásáig megtekinthető.

**Az ösztöndíjban nem részesülő pályázók pályázati anyagát a Főpolgármesteri Hivatal visszaküldi**, valamint az elektronikus rendszerből a pályázat elbírálásáról szóló bizottsági döntést követő 45 napon belül törlésre kerül. Amennyiben a visszaküldött pályázati anyagot a címzett nem veszi át („nem kereste” jelzéssel érkezik vissza), a Hivatal azt a visszaérkezést követően haladéktalanul, de legkésőbb 15 napon belül megsemmisíti.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal előkészítő feladatokat ellátó munkatársai végzik. A tárolt adatokhoz hozzáférni kizárólag az arra kijelölt munkatársak, valamint az elbírálási eljárásban részt vevők jogosultak. A Hivatal adatokat harmadik személynek kizárólag abban az esetben ad át, amennyiben azt törvény kötelezően írja elő.

A Hivatal a személyes adatokat a székhelyén található szervereken és irattárban, valamint a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen.

1. **Az érintett adatkezeléssel kapcsolatos jogai és jogorvoslati lehetőségei**

**Jogok:**

Az érintett kérelmezheti a Hivatalnál (az 1. pontban megjelölt elérhetőségeken):

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),
5. valamint tiltakozhat a személyes adatainak kezelése ellen.

**Az érintett a 4. c pontban meghatározott adatkezeléshez adott hozzájárulását bármely időpontban visszavonhatja az 1. pontban megjelölt elérhetőségekre küldött kérelmével.** A hozzájárulás visszavonása nem érinti a visszavonás előtti adatkezelés jogszerűségét.

**Az érintett kérelmére Adatkezelő**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló ésszerű mértékű díjat számíthat fel.
* Adatkezelő az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**Adatkezelő**

* a személyes adatot **törli,** ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, ha az érintett az adatkezeléshez adott hozzájárulását visszavonja és az adatkezelésnek más jogalapja nincs, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

**Az érintett**

Jogosult arra, hogy a saját helyzetével kapcsolatos okokból **tiltakozzon** személyes adatainak kezelése ellen. Ebben az esetben a személyes adatait nem kezelhetjük tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására, vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

**Jogellenes adatkezelés esetén:**

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be (1055 Budapest, Falk Miksa utca 9-11.; +36 1 391-1400; [www.naih.hu](http://www.naih.hu); [ugyfelszolgalat@naih.hu](mailto:ugyfelszolgalat@naih.hu)),
2. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek (A pert a lakóhelye vagy tartózkodási helye szerint illetékes törvényszék előtt kell megindítani.),
3. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**),
4. amennyiben az érintett személyiségi joga is sérül, **sérelemdíjra jogosult**.
5. **Egyéb információk**

Jelen tájékoztatóban nem szabályozott kérdésekben a Rendelet szabályai az irányadóak.

**Amennyiben további tájékoztatásra van szüksége, kérjük írjon az** [adatvedelmitisztviselo@budapest.hu](mailto:adatvedelmitisztviselo@budapest.hu) **e-mail címre.**

**Hatályos**: 2021. május 19.